Havde i fredags en så super ubehagelig oplevelse med fraflytningssyn, igennem LEA Ejendomspartner, at oplevelsen stadig sidder i mig og vender sig i mit indre med gru. Skulle have fraflytningssyn d. 7. sep., men der dukkede aldrig nogen op. Er flyttet til Jylland fra København, og havde kun mulighed for at komme til Kbh. d. 18. sep. i stedet. Dog uden min far til at bevidne synet. Jeg har generelt været meget lidt i lejligheden, da jeg har været syg i en længere periode, hvilket jeg kan attestere, og derudover grundet corona-nedlukning.   Jeg er opvokset på en efterskole, hvor jeg har tjent lommepenge ved at klargøre og rengøre elevværelser, så føler, at jeg har en høj standard og et godt overblik. Da min far hjælper med at flytte ud, bevidner han, at lejligheden ser meget flot og velholdt ud. Umiddelbart skal der ikke udbedres noget, da den fremstår i mindst lige så flot stand som ved indflytning.Hændelsesforløb ved fraflytningssyn:Ved begyndelsen af synet finder jeg min indflytningsrapport frem, men repræsentanten beder mig om at lægge den væk, da jeg ikke behøver at bekymre mig, da han siger, at han har et eksemplar af den. Udlejers repræsentant beder mig dernæst om at udfylde en blanket med min nye adresse, ved køkkenbordet, imens han stiller sig ved den lille hylde, der er placeret på den anden side af skabet i stuen. På den tid, som det tager mig at udfylde formularen, har repræsentanten hurtigt inspiceret stuen, og krydset af på sine papirer, der er placeret på den lille hylde. Han nærmer sig køkkenbordet, hvor jeg står, og han noterer på en hvid seddel, hvad udlejer skal hæfte for, hvilket er køkkenets bordplade, der ved indflytning var i slidt/brugt stand. Han tilføjer også, at vasken skal udskiftes, men han siger dernæst, at jeg ikke skal bekymre mig, da regningen bliver sendt til udlejer. Dernæst kigger han kort på badeværelset, og siger dernæst til mig, imens han efterfølgende kigger på skabet, at jeg virkelig har holdt lejligheden flot. Dernæst præsenterer han mig for side 2 af 2 af fraflytningsrapporten, der skal underskrives, og beder mig om at sætte min underskrift. Side 1 af 2 lægger han på afstand af mig med sig selv i mellem. På side 2 af 2 kan jeg kun se ”n”, for nej, på samtlige felter for ting, der skal udbedres. Løbende under fraflytningssynet kommenterer repræsentanten hverken andre fejl og mangler andre end køkkenbordpladen, som han noterer til udlejer. Derudover er der under feltet ”Bemærkninger” på side 2 af 2, hvor der skal anføres særlige bemærkninger til karaktergivning mv., intet bemærket.  Jeg underskriver som han beder om, hvorpå han rækker mig side 1 ud af 2, følger mig ud af døren og ønsker mig held og lykke. Da jeg forlader lejligheden og tager elevatoren ned, bliver han i lejligheden, og som jeg efterfølgende har erfaret, formentlig tager billeder af mangler, som han vurderer er tilstede. Da jeg sidder i metroen på vej væk fra lejligheden, kigger jeg på fraflytningsrapportens side 1 af 2 og bliver chokeret over, at han har noteret at hele lejligheden skal istandsættes ved at give karakteren 3 slidt/brugt. – vedligehold påkrævet - til loft, vægge, gulve, træværk og fodpaneler i både køkken og stue. Træværket, som ellers slet ikke er noteret i indflytningsrapporten. For at protestere kontakter jeg HP Ejendomsservice, der vedligeholder ejendommen på vegne af LEA Ejendomspartner A/S, der sættes som cc, der sender mig billeder af lejligheden. Bl.a. et billede der beskrives som loft, men som er en væg, et enkelt område på loftet, hvor det ligner at en flue har siddet, fodpaneler, der har fnug på sig, men bliver betegnet som ridser, selvom der derudover er noteret enkelte ridser i indflytningsrapporten og flere lign. ting. Svarer tilbage og forklarer bl.a. flere af disse ting, og nævner at jeg føler mig nødsaget til at kontakte Huslejenævnet - for at jeg kan få lejligheden besigtiget af en uvildig instans. Derefter får jeg ikke flere svar. Korrespondancen forløber imellem ca. to timer, efterfølgende fraflytningssyn, imellem 10:15-12:15.   Nu arbejder jeg på en indsigelse imod fraflytningssynet, og skal kontakte Huslejenævnet, LEA Ejendomspartner A/S og HP Ejendomsservice i morgen. Dette er en mareridtsagtig oplevelse, og på trods af generel god service indtil selve fraflytningssynet, vil jeg advare andre studerende om, at man ikke kun skal have råd til at flytte ind i disse lejligheder, men også til at flytte ud pga. noget der tilsyneladende virker som en systematisk afkrævning og vildledning.